CELEX: 31977R0209
Language: mt
Date: 1977-01-31 00:00:00
Title: Ir-Regolament tal-Kummissjoni (KEE) Nru 209/77 tal-31 ta’ Jannar 1977 li jemenda Regolament (KEE) Nru 776/73 dwar reġistrazzjoni ta’ kuntratti u informazzjoni li għandha tiġi mgħarrfa fil-każ tal-ħops

Avviż Legali Importanti

|

31977R0209

Official Journal L 028 , 01/02/1977 P. 0035 - 0036 Finnish special edition: Chapter 3 Volume 8 P. 0073  Greek special edition: Chapter 03 Volume 17 P. 0078  Swedish special edition: Chapter 3 Volume 8 P. 0073  Spanish special edition: Chapter 03 Volume 11 P. 0191  Portuguese special edition Chapter 03 Volume 11 P. 0191 

		Ir-Regolament tal-Kummissjoni (KEE) Nru 209/77tal-31 ta’ Jannar 1977li jemenda Regolament (KEE) Nru 776/73 dwar reġistrazzjoni ta’ kuntratti u informazzjoni li għandha tiġi mgħarrfa fil-każ tal-ħopsIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi il-Komunità Ekonomika Ewropea;Wara li kkunsidrat ir-Regolament tal-Kunsill (KEE) Nru 1696/71 tas-26 ta’ Lulju 1971 fuq l-organizzazzjoni komuni tas-suq tal-ħops [1], kif emendat mill-Att tad-Dħul [2], u b’mod speċjali l-Artikoli 6(5) u 18 tiegħu,Billi r-Regolament tal-Kummissjoni (KEE) Nru 776/73 ta’ l-20 ta’ Marzu 1973 dwar reġistrazzjoni ta’kuntratti u informazzjoni li trid tiġi mgħarrfa fil-każ tal-ħops [3] stabilixxa lista bl-informazzjoni li l-Istati Membri huma mitluba li jgħaddu lill-Kummissjoni bil-ħsieb li jissawwar ir-rapport annwali msemmi fl-Artikolu 11 tar-Regolament (KEE) Nru1696/71; billi dik l-informazzjoni taffettwa b’mod speċjali d-dħul tal-produtturi;Billi, minħabba li l-istrutturi tas-suq jistgħu jvarjaw minn reġjun għall-ieħor, ċerti fatturi li fuqhom hija bbażata l-evalwazzjoni tad-dħul u l-istadju meta ssir din l-evalwazzjoni għandu jkun speċifikat sabiex l-informazzjoni ta’ l-Istati Membri kollha tkun tista’ tiġi mqabbla;Billi l-miżuri li jaħseb għalihom dan ir-Regolament jaqblu mal-fehma tal-Kumitat tat-Tmexxija għall-Ħops.ADDOTTAT DAN IR-REGOLAMENTArtikolu 1L-Artikolu 4 tar-Regolament (KEE) Nru 776/73 huwa hawnhekk emendat u jinqara skond li ġej:"Kull Stat Membru jrid jgħarraf lill-Kummissjoni sa mhux aktar tard mill-31 ta’ Marzu ta’ kull sena b’din l-informazzjoni li ġejja:1. għal kull reġjun ta’ produzzjoni rikonoxxuta u kull varjetà:(a) għall-ħsad tas-sena kurrenti u kull ħsad suċċessiv:- l-ammonti ta’ ħops li għalih saru kuntratti bil-quddiem,- il-prezzijiet medji għal kull 50 kilo;(b) għal kull ġarr li sar mill-ħsad tas-sena ta’ qabel, b’distinzjoni bejn kuntratti li saru bil-quddiem u kuntratti li ma ntemmux hekk:- l-ammonti ta’ ħops li nġarru,- il-prezzijiet medji għal kull 50 kilo;(ċ) l-istadju tal-marketing li fih inkisbu l-prezzijiet medji;2. għal kull ġarr li sar mis-sena ta’ qabel:(a) l-ispejjeż medji tal-preparazzjoni inizjali tal-ħops (l-ewwel tnixxif u l-ewwel ippakjar) magħmula mill-produtturi tar-raba’ għal kull 50 kilo;(b) l-ispejjeż medji tat-tieni preparazzjoni tal-ħops (l-għoti tal-kubrit, it-tnixxif ta’ l-aħħar, it-tqegħid ta’ l-aħħar fil-balel, l-istampar) għal kull 50 kilo;(ċ) l-ispejjeż medji tal-ħażna tal-koni tal-ħops magħmula f’isem il-produtturi minn gruppi ta’ produtturi, sew jekk ikkwalifaw għalrikonoxximent jew le skond l-Artikolu 7(3) tar-Regolament (KEE) Nru 1696/71, u min-negozjanti, għal kull 50 kilo;(d) l-ispejjeż medji tal-marketing magħmula minn gruppi ta’ produtturi, għal kull 50 kilo;3. f’każ li l-preparazzjoni tal-ħops issir f’ħidma waħda, l-Istat Membru konċernat jista’ jagħti figura waħda għall-ispejjeż imsemmija fil-paragrafu 2 (a) u (b);4. għall-perjodu mill-1 ta’Settembru sal-31 t’Awissu, b’distinzjoni bejn kummerċ ġol-Komunita u kummerċ mal-pajjiżi li mhumiex membri, l-ammonti u l-prezzijiet b’xejn fuq il-fruntiera (għal kull 100 kilo) ta’(a) l-importazzjoni ta’:- 12.06 koni tal-hops u lupulin,- 13.03 A VI estratt tal-ħops;(b) esportazzjoni ta’:- 12.06 koni tal-ħops u lupulin,- 13.03 A VI estratt tal-ħops."Artikolu 2Hawn miżjud hawnhekk ma’ l-ewwel sentenza ta’ l-Artikolu 6 tar-Regolament (KEE) Nru 776/73 dan li ġej:"distinzjoni bejn żoni li qegħdin fl-ewwel sena tal-produzzjoni tagħhom, dawk li qegħdin fit-tieni sena tal-produzzjoni tagħhom u żoni oħra."Artikolu 3Dan ir-Regolament għandu jidħol fis-seħħ fit-tielet ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament ghandu jorbot fl-intier tieghu u japplika direttament fl-Istati Membri kollha.Magħmul fi Brussel, fil-31 ta’ Jannar 1977.Għall-KummissjoniFinn GundelachViċi-President[1] ĠU L 175, ta’ l-4.8.1971, p. 1.[2] ĠU L 73, tas-27.3.1972, p. 14.[3] ĠU L 74, tat-22.3.1973, p. 14.--------------------------------------------------